Шымкентте Мырзахмет, Нұрмаханбет, Дінмұхаммед атты үшем дүниеге келді
DATE: 15:44, 20 Мамыр 2024 | GMT +5
TITLE: Шымкентте Мырзахмет, Нұрмаханбет, Дінмұхаммед атты үшем дүниеге келді
URL: https://kaz.inform.kz/news/shimkentte-mirzahmet-nurmahanbet-dnmuhammed-atti-ushem-duniege-keld-b76208/
META: DATE: 15:44, 20 Мамыр 2024 | GMT +5
TOTAL WORDS: 156
AUTHOR(S):
TEXT: Дүниеге келген сәбилердің үшеуі де — ұл бала. Оларға Мырзахмет, Нұрмаханбет, Дінмұхаммед есімдері берілді. НӘрестелердің бірінің салмағы — 1580 грамм болса, екіншісі — 1640 грамм боп дүниеге келді. Ал үшінші сәбидің салмағы — 1610 грамм. Қалалық денсаулық сақтау басқармасындағылар дәрігерлер үшемді алдымен жансақтау бөлімінде бақылауда ұстағанын, тиісті емшараларды жасап, кейін палатаға ауыстырғанын айтты. com/gorzdravshymkent. Салмақ қосып, жағдайы жақсарған сәбилер мен жас ананы бүгін перзентхана қызметкерлері салтанатты рәсіммен үйіне шығарып салды. Айта кетейік, Мырзахмет, Нұрмаханбет, Дінмұхаммед — жыл басынан бері Шымкентте дүниеге келген төртінші үшем. Биыл қалада 10913 сәби дүниеге келген. Оның 5579-ы — ұл болса, 5334-і — қыз. Егіздердің саны — 107. Бұған дейін Шымкенттің 31 жастағы тұрғыны үшем дүниеге әкелген болатын. Оларға Атамбай, Мұса, Мүслім есімдері берілді. Сондай-ақ Қостанай тұрғыны Ақшагүл Әбдірахманова бес баласынан кейін үшем босанды. Бұл — соңғы 6 жылдың ішінде Қостанайда жарық дүние есігін ашқан алғашқы үшем. Қала әкімі отбасы мен жаңа туған нәрестелерге облыс орталығындағы жаңа пәтердің кілтін табыс еткен болатын
